ตู้เอทีเอ็มกสิกรไทยในหาดใหญ่ใช้งานได้แล้ว
แบงก์กสิกรไทยเปิดบริการตู้เอทีเอ็มในหาดใหญ่แล้ว60เครื่องที่เหลืออยู่ระหว่างเร่งซ่อมบำรุงให้ใช้งานได้สัปดาห์นี้
4 พ.ย. 2553

แบงก์กสิกรไทยเปิดบริการตู้เอทีเอ็มในหาดใหญ่แล้ว60เครื่องที่เหลืออยู่ระหว่างเร่งซ่อมบำรุงให้ใช้งานได้สัปดาห์นี้
ธนาคารกสิกรไทย แจ้งว่า หลังจากเกิดภาวะน้ำท่วมในอำเภอหาดใหญ่ จังหวัดสงขลา ทำให้ธนาคารต้องปิดทำการสาขาในพื้นที่ทั้งหมด 14 สาขา และหยุดให้บริการเครื่องเอทีเอ็มทั้ง 121 เครื่อง
ขณะนี้ธนาคารฯ สามารถเปิดให้บริการเครื่องเอทีเอ็มได้แล้ว 60 เครื่อง โดยผู้ถือบัตรเอทีเอ็มของทุกธนาคารที่ต้องการเบิกถอนเงินสดสามารถทำรายการผ่านเครื่องได้ตามปกติ ส่วนที่เหลืออยู่ระหว่างการเติมเงิน ซ่อมบำรุง รวมทั้งการนำเครื่องใหม่ไปเปลี่ยน คาดว่าจะสามารถให้บริการได้ทั้งหมดภายในสัปดาห์นี้